Un copil de 12 ani a fost filmat în timp ce conducea un BMW printr-o localitate din județul Suceava.
Potrivit poliției, evenimentul a avut loc pe 21 martie. Acest incident a ieșit la iveală după ce copilul de 12 ani a frânat brusc și a schimbat locul la volan cu un adult de 22 de ani, aflat în dreapta sa, potrivit obiectivdesuceava.ro.
Imaginile filmate cu copilul care conducea un BMW prin localitatea suceveană Verești au dus la un dosar penal, după ce polițiștii s-au autosesizat și au identificat toate persoanele implicate.
Potrivit sursei citate, incidentul a avut loc pe 21 martie 2024, când un BMW a frânat brusc în trafic, în fața unei alte mașini, iar de la volan a coborât un copil, care a făcut schimb de locuri cu un adult, aflat în dreapta sa.
În urma verificărilor, polițiștii au aflat că mașina aparține unei femei. A fost întocmit dosar penal sub aspectul comiterii infracțiunii de "conducerea unui vehicul fără permis de conducere".